CELEX: 62020TA0247
Language: mt
Date: 2021-12-08 00:00:00
Title: Kawża T-247/20: Sentenza tal-Qorti Ġenerali tat-8 ta’ Diċembru 2021 – JP vs Il-Kummissjoni (“Aċċess għal dokumenti – Regolament (KE) Nru 1049/2001 – Dokumenti relatati mal – kompetizzjoni ġenerali EPSO/AD/363/18 organizzata għar – reklutaġġ ta’ amministraturi (AD 7) fil – qasam tat – taxxa – Limitazzjoni tat – talba għal aċċess – Rifjut ta’ aċċess – Artikolu 4(3) tar-Regolament Nru 1049/2001 – Eċċezzjoni relatata mal – protezzjoni tal – proċess deċiżjonali – Artikolu 6 tal – Anness III tar – Regolamenti tal – Persunal – Sigriet tax – xogħlijiet tal – Bord tal – Għażla – Aċċess parzjali – Responsabbiltà mhux kuntrattwali”)

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/36
            
         
      Sentenza tal-Qorti Ġenerali tat-8 ta’ Diċembru 2021 – JP vs Il-Kummissjoni
      (Kawża T-247/20) (1)
      
      (“Aċċess għal dokumenti - Regolament (KE) Nru 1049/2001 - Dokumenti relatati mal – kompetizzjoni ġenerali EPSO/AD/363/18 organizzata għar – reklutaġġ ta’ amministraturi (AD 7) fil – qasam tat – taxxa - Limitazzjoni tat – talba għal aċċess - Rifjut ta’ aċċess - Artikolu 4(3) tar-Regolament Nru 1049/2001 - Eċċezzjoni relatata mal – protezzjoni tal – proċess deċiżjonali - Artikolu 6 tal – Anness III tar - Regolamenti tal - Persunal - Sigriet tax – xogħlijiet tal - Bord tal – Għażla - Aċċess parzjali - Responsabbiltà mhux kuntrattwali”)
      (2022/C 73/42)
      Lingwa tal-kawża: l-Ingliż
      
         Partijiet
      
      
         Rikorrent: JP (rappreżentanti: S. Rodrigues u A. Champetier, avukati)
      
         Konvenut: Il-Kummissjoni Ewropea (rappreżentanti: C. Ehrbar u D. Milanowska, aġenti)
      
         Suġġett
      
      Minn naħa, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2020) 1195 final, tal-24 ta’ Frar 2020, li tikkonċerna talba konfermattiva ta’ aċċess għal dokumenti skont ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331) u, min-naħa l-oħra, talba bbażata fuq l-Artikolu 268 TFUE u intiża sabiex jinkiseb kumpens għad-dannu morali li r-rikorrenti ġarrbet.
      
         Dispożittiv
      
      
                  1)
               
               
                  Id-Deċiżjoni tal-Kummissjoni C(2020) 1195 final, tal-24 ta’ Frar 2020, li tikkonċerna talba konfermattiva ta’ aċċess għal dokumenti skont ir-Regolament (KE) Nru 1049/2001 hija annullata sa fejn tirrifjuta l-aċċess lil JP għad-domandi inklużi fit-taqsimiet “Anchor” u l-partijiet “Possible questions” tal-evalwazzjoni mill-eżaminaturi tar-risposti tagħha mogħtija matul l-intervista dwar il-qasam ikkonċernat (dokument Nru 1) u sa fejn hija tirrifjuta l-aċċess għad-domandi inklużi fil-partijiet “Situation 1”, “Situation 2” u “Situation 3” tal-evalwazzjoni mill-eżaminaturi tar-risposti tagħha mogħtija waqt l-intervista ffokata fuq il-kompetenzi ġenerali (dokument Nru 2) fil-kuntest tal-kompetizzjoni EPSO/AD/363/18.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Kull parti għandha tbati l-ispejjeż tagħha.
               
            
         (1)  ĠU C 222, 6.7.2020.